ทองคำปิดปรับลง 1.1ดอลล์
สัญญาทองคำตลาดนิวยอร์กอ่อนแรงลงเล็กน้อยหลังดอลล์แข็งค่า
27 ต.ค. 2555

สัญญาทองคำตลาดนิวยอร์กอ่อนแรงลงเล็กน้อยหลังดอลล์แข็งค่า
สัญญาทองคำตลาด COMEX (Commodity Exchange) ส่งมอบเดือนธ.ค.ปิดปรับลง 1.1 ดอลลาร์ หรือ 0.06% ที่ 1,711.9 ดอลลาร์/ออนซ์ 
ในสัปดาห์นี้ สัญญาทองคำติดลบ 0.7% ซึ่งเป็นสัปดาห์ที่ 3 ติดต่อกันที่สัญญาทองคำร่วงลงในรายสัปดาห์ หลังจากที่เมื่อต้นเดือนนี้ สัญญาทองคำได้แตะระดับสูงสุดเกือบ 1,800 ดอลลาร์/ออนซ์
สัญญาทองคำเปิดตลาดพุ่งขึ้นอย่างมาก โดยมีแรงหนุนจากการขยายตัวของผลิตภัณฑ์มวลรวมภายในประเทศ (จีดีพี) ของสหรัฐที่ดีเกินคาดในไตรมาส 3 โดยมีการเติบโต 2% ต่อปี ขณะที่ดอลลาร์ร่วงลงจากข้อมูลจีดีพีดังกล่าว เนื่องจากข่าวที่เป็นปัจจัยบวกจะสกัดความต้องการสินทรัพย์เสี่ยง
ในช่วงแรก สัญญาทองคำปรับตัวแข็งแกร่งจากดอลลาร์ที่อ่อนค่า เพราะจะทำให้ราคาสินค้าโภคภัณฑ์มีราคาถูกลงสำหรับผู้ที่ถือสกุลเงินอื่นๆ แต่ดอลลาร์ก็ปรับตัวขึ้นอย่างต่อเนื่องในระหว่างวัน และกลับมาอยู่ในแดนบวกในช่วงใกล้ปิดตลาด ดอลลาร์ที่แข็งค่าขึ้นได้สกัดช่วงบวกของทองคำที่ทำไว้ในช่วงเช้า ซึ่งส่งผลให้สัญญาทองคำปิดตลาดขยับลงเล็กน้อย